ระเบียบคณะกรรมการป้องกันและปราบปรามการทุจริตในภาครัฐว่าด้วยเงินเพิ่มสำหรับตำแหน่งพนักงานป.ป.ท. และเจ้าหน้าที่ ป.ป.ท.พ.ศ. ๒๕๕๙ โดยที่เป็นการสมควรปรับปรุงการกำหนดเงินเพิ่มสำหรับตำแหน่งของข้าราชการในสำนักงาน ป.ป.ท. ซึ่งคณะกรรมการป้องกันและปราบปรามการทุจริตในภาครัฐแต่งตั้งให้ปฏิบัติหน้าที่ พนักงาน ป.ป.ท. และเจ้าหน้าที่ ป.ป.ท.ตามพระราชบัญญัติมาตรการของฝ่ายบริหารในการป้องกันและปราบปรามการทุจริต พ.ศ. ๒๕๕๑ให้เหมาะสมยิ่งขึ้นอาศัยอำนาจตามความในมาตรา๓ มาตรา ๔ วรรคสอง และมาตรา ๕๒ แห่งพระราชบัญญัติมาตรการของฝ่ายบริหารในการป้องกันและปราบปรามการทุจริตพ.ศ. ๒๕๕๑ ประกอบมาตรา ๓๘ แห่งพระราชบัญญัติระเบียบข้าราชการพลเรือน พ.ศ. ๒๕๕๑และมติคณะกรรมการป้องกันและปราบปรามการทุจริตในภาครัฐ ในการประชุมครั้งที่ ๔๖/๒๕๕๗ลงวันที่ ๑๐ กันยายน ๒๕๕๗ คณะกรรมการป้องกันและปราบปรามการทุจริตในภาครัฐโดยความเห็นชอบของกระทรวงการคลัง จึงออกระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบคณะกรรมการป้องกันและปราบปรามการทุจริตในภาครัฐว่าด้วยเงินเพิ่มสำหรับตำแหน่งพนักงาน ป.ป.ท. และเจ้าหน้าที่ ป.ป.ท. พ.ศ. ๒๕๕๙ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ให้ยกเลิกระเบียบคณะกรรมการป้องกันและปราบปรามการทุจริตในภาครัฐว่าด้วยเงินเพิ่มสำหรับตำแหน่งพนักงาน ป.ป.ท. และเจ้าหน้าที่ ป.ป.ท. พ.ศ. ๒๕๕๕ข้อ๔ ในระเบียบนี้คณะกรรมการ หมายความว่า คณะกรรมการป้องกันและปราบปรามการทุจริตในภาครัฐคณะอนุกรรมการ หมายความว่าคณะอนุกรรมการคัดเลือกบุคคลเพื่อประเมินเข้าสู่ตำแหน่งพนักงาน ป.ป.ท.และเจ้าหน้าที่ ป.ป.ท.สำนักงาน หมายความว่าสำนักงานคณะกรรมการป้องกันและปราบปรามการทุจริตในภาครัฐเลขาธิการ หมายความว่าเลขาธิการคณะกรรมการป้องกันและปราบปรามการทุจริตในภาครัฐรองเลขาธิการ หมายความว่ารองเลขาธิการคณะกรรมการป้องกันและปราบปรามการทุจริตในภาครัฐเจ้าหน้าที่ ป.ป.ท. หมายความว่าผู้ซึ่งคณะกรรมการแต่งตั้งจากข้าราชการในสำนักงานให้ปฏิบัติการตามพระราชบัญญัติมาตรการของฝ่ายบริหารในการป้องกันและปราบปรามการทุจริตพ.ศ. ๒๕๕๑พนักงาน ป.ป.ท. หมายความว่า เลขาธิการ รองเลขาธิการและผู้ซึ่งคณะกรรมการแต่งตั้งจากข้าราชการในสำนักงานที่ปฏิบัติงานในระดับไม่ต่ำกว่าหัวหน้างานหรือเทียบเท่าขึ้นไปให้ปฏิบัติการตามพระราชบัญญัติมาตรการของฝ่ายบริหารในการป้องกันและปราบปรามการทุจริตพ.ศ. ๒๕๕๑เงินเพิ่ม หมายความว่าเงินเพิ่มสำหรับตำแหน่งพนักงาน ป.ป.ท. และเจ้าหน้าที่ ป.ป.ท.ข้อ๕ ให้พนักงาน ป.ป.ท. และเจ้าหน้าที่ป.ป.ท. ได้รับเงินเพิ่มเป็นรายเดือนจากงบประมาณรายจ่ายของสำนักงาน ทั้งนี้ตามหลักเกณฑ์และเงื่อนไขที่กำหนดในระเบียบนี้ข้อ๖ เจ้าหน้าที่ ป.ป.ท.ที่จะมีสิทธิได้รับเงินเพิ่มต้องมีคุณสมบัติ ดังนี้(๑)เป็นข้าราชการในสำนักงาน ซึ่งได้รับแต่งตั้งเป็นเจ้าหน้าที่ ป.ป.ท.ตามกฎหมายว่าด้วยมาตรการของฝ่ายบริหารในการป้องกันและปราบปรามการทุจริต(๒)ผ่านการพัฒนาศักยภาพบุคคลในการปฏิบัติงาน โดยการอบรมหลักสูตรวิชาชีพเจ้าหน้าที่ป.ป.ท. หรือหลักสูตรอื่นที่เทียบเท่าและมีระยะเวลาการอบรมไม่น้อยกว่า ๑ เดือนซึ่งคณะกรรมการกำหนดหรือรับรอง(๓)ผ่านการประเมินคุณลักษณะบุคคลเพื่อแต่งตั้งเป็นเจ้าหน้าที่ ป.ป.ท.ตามหลักเกณฑ์และวิธีการที่คณะอนุกรรมการซึ่งคณะกรรมการเป็นผู้แต่งตั้งกำหนด(๔)พ้นการทดลองหน้าที่ราชการข้อ๗ ให้เจ้าหน้าที่ ป.ป.ท.ซึ่งดำรงตำแหน่งประเภทอำนวยการ หรือตำแหน่งประเภทวิชาการสายงานนิติการและสายงานสืบสวนสอบสวน มีสิทธิได้รับเงินเพิ่ม ฯ ในอัตราดังนี้(๑)ตำแหน่งประเภทอำนวยการ-ระดับต้น/ระดับสูง เดือนละ ๑๔,๔๐๐ บาท(๒)ตำแหน่งประเภทวิชาการ สายงานนิติการ และสายงานสืบสวนสอบสวน-ระดับทรงคุณวุฒิ เดือนละ ๑๖,๐๐๐ บาท-ระดับเชี่ยวชาญ เดือนละ ๑๔,๔๐๐ บาท-ระดับชำนาญการพิเศษ เดือนละ ๑๒,๘๐๐ บาท- ระดับชำนาญการ(ดำรงตำแหน่งครบ ๓ ปี) เดือนละ ๑๑,๒๐๐ บาท- ระดับชำนาญการ เดือนละ ๙,๖๐๐บาท-ระดับปฏิบัติการ เดือนละ ๘,๐๐๐บาท(คุณวุฒิปริญญาเอกพ้นการทดลองหน้าที่ราชการหรือคุณวุฒิปริญญาโท ซึ่งดำรงตำแหน่งครบ ๒ ปี หรือวุฒิปริญญาตรีซึ่งดำรงตำแหน่งครบ๔ ปี)-ระดับปฏิบัติการ เดือนละ ๖,๔๐๐บาท(คุณวุฒิปริญญาโทพ้นการทดลองหน้าที่ราชการหรือคุณวุฒิปริญญาตรี ซึ่งดำรงตำแหน่งครบ ๒ ปี)-ระดับปฏิบัติการ เดือนละ ๔,๘๐๐บาท(คุณวุฒิปริญญาตรีพ้นการทดลองหน้าที่ราชการ)ข้อ ๘ ให้เจ้าหน้าที่ ป.ป.ท.ซึ่งดำรงตำแหน่งสายงานอื่น ๆ นอกเหนือจากข้อ ๗ มีสิทธิได้รับเงินเพิ่มฯ ในอัตรา ดังนี้(๑)ตำแหน่งประเภทวิชาการ-ระดับทรงคุณวุฒิ เดือนละ ๑๒,๐๐๐ บาท-ระดับเชี่ยวชาญ เดือนละ ๑๐,๘๐๐ บาท-ระดับชำนาญการพิเศษ เดือนละ ๙,๖๐๐ บาท- ระดับชำนาญการ(ดำรงตำแหน่งครบ ๓ ปี) เดือนละ ๘,๔๐๐บาท- ระดับชำนาญการ เดือนละ ๗,๒๐๐บาท- ระดับปฏิบัติการ เดือนละ ๖,๐๐๐บาท(คุณวุฒิปริญญาเอกพ้นการทดลองหน้าที่ราชการหรือคุณวุฒิปริญญาโท ซึ่งดำรงตำแหน่งครบ ๒ ปีหรือคุณวุฒิปริญญาตรีซึ่งดำรงตำแหน่งครบ ๔ ปี)-ระดับปฏิบัติการ เดือนละ ๔,๘๐๐บาท(คุณวุฒิปริญญาโทพ้นการทดลองหน้าที่ราชการหรือคุณวุฒิปริญญาตรี ซึ่งดำรงตำแหน่งครบ ๒ ปี)-ระดับปฏิบัติการ เดือนละ ๓,๖๐๐บาท(คุณวุฒิปริญญาตรีพ้นการทดลองหน้าที่ราชการ)(๒)ตำแหน่งประเภททั่วไป- ระดับอาวุโส(ดำรงตำแหน่งครบ ๓ ปี) เดือนละ ๙,๖๐๐บาท- ระดับอาวุโส เดือนละ ๘,๔๐๐บาท- ระดับชำนาญงาน(ดำรงตำแหน่งครบ ๓ ปี) เดือนละ ๗,๒๐๐บาท- ระดับชำนาญงาน เดือนละ ๖,๐๐๐บาท-ระดับปฏิบัติงาน (ดำรงตำแหน่งครบ ๔ ปี) เดือนละ ๔,๘๐๐บาท-ระดับปฏิบัติงาน (ดำรงตำแหน่งครบ ๒ ปี) เดือนละ ๓,๖๐๐ บาท- ระดับปฏิบัติงาน (พ้นการทดลองหน้าที่ราชการ) เดือนละ ๒,๔๐๐บาทข้อ๙ ตำแหน่งพนักงาน ป.ป.ท.มีชื่อและระดับช่วงชั้นดังนี้(๑)พนักงาน ป.ป.ท. ชั้นที่ ๑(๒)พนักงาน ป.ป.ท. ชั้นที่ ๒(๓)พนักงาน ป.ป.ท. ชั้นที่ ๓ข้อ๙/๑[๒] การแต่งตั้งพนักงาน ป.ป.ท.ตามพระราชบัญญัติมาตรการของฝ่ายบริหารในการป้องกันและปราบปรามการทุจริต พ.ศ. ๒๕๕๑และที่แก้ไขเพิ่มเติม ให้แต่งตั้งจากข้าราชการพลเรือนในสังกัดสำนักงานซึ่งดำรงตำแหน่งในระดับไม่ต่ำกว่าชำนาญการหรือเทียบเท่าขึ้นไปและมีคุณสมบัติอย่างใดอย่างหนึ่งดังต่อไปนี้ด้วย(๑)สำเร็จการศึกษาระดับปริญญาตรีทางกฎหมายและสอบไล่ได้เป็นเนติบัณฑิตตามหลักสูตรของสำนักอบรมศึกษากฎหมายแห่งเนติบัณฑิตยสภาและเป็นผู้ที่มีความรู้และประสบการณ์ในการสอบสวนข้อเท็จจริงและวินิจฉัยคดีหรือการให้ความเห็นทางกฎหมายไม่น้อยกว่าหกปี(๒)สำเร็จการศึกษาระดับปริญญาโททางกฎหมายและสอบไล่ได้เป็นเนติบัณฑิตตามหลักสูตรของสำนักอบรมศึกษากฎหมายแห่งเนติบัณฑิตยสภาและเป็นผู้ที่มีความรู้และประสบการณ์ในการสอบสวนข้อเท็จจริงและวินิจฉัยคดีหรือการให้ความเห็นทางกฎหมายไม่น้อยกว่าสี่ปี(๓)สำเร็จการศึกษาระดับปริญญาเอกทางกฎหมาย และเป็นผู้ที่มีความรู้และประสบการณ์ในการสอบสวนข้อเท็จจริงและวินิจฉัยคดีหรือการให้ความเห็นทางกฎหมายไม่น้อยกว่าสองปีแต่ถ้าสอบไล่ได้เป็นเนติบัณฑิตตามหลักสูตรของสำนักอบรมศึกษากฎหมายแห่งเนติบัณฑิตยสภาด้วยระยะเวลาสองปีให้ลดเหลือหนึ่งปี(๔)สำเร็จการศึกษาระดับปริญญาตรีทางกฎหมายหรือสำเร็จการศึกษาระดับปริญญาตรีอย่างน้อยสองสาขาหรือสำเร็จการศึกษาระดับปริญญาโทและเป็นผู้ที่มีความรู้และประสบการณ์ในการสอบสวนข้อเท็จจริงและวินิจฉัยคดีหรือการให้ความเห็นทางกฎหมายไม่น้อยกว่าแปดปี(๕)สำเร็จการศึกษาระดับปริญญาตรีในสาขาวิชาที่ขาดแคลนและจะยังประโยชน์ต่อการดำเนินการไต่สวนของสำนักงานเป็นอย่างยิ่งและผ่านการอบรมหลักสูตรการไต่สวนทั้งนี้ ตามที่คณะกรรมการ ป.ป.ท. กำหนดและรับราชการในสำนักงานหรือสำนักงาน ป.ป.ช. มาแล้วไม่น้อยกว่าระยะเวลาที่คณะกรรมการป.ป.ท. กำหนด ซึ่งต้องไม่น้อยกว่าสี่ปีข้อ๑๐ พนักงาน ป.ป.ท. ชั้นที่ ๑ที่จะมีสิทธิได้รับเงินเพิ่ม ต้องมีคุณสมบัติ ดังนี้(๑)เป็นข้าราชการในสำนักงาน ซึ่งเป็นผู้ที่มีความรู้และประสบการณ์ในการไต่สวนและวินิจฉัยคดี หรือการให้ความเห็นทางกฎหมายตามบัญชีมาตรฐานการกำหนดตำแหน่งประกอบด้วยสายงานดังนี้(ก)ตำแหน่งประเภทวิชาการ สายงานสืบสวนสอบสวน และสายงานนิติการ ซึ่งดำรงตำแหน่งระดับชำนาญการขึ้นไปและเคยได้รับแต่งตั้งเป็นเจ้าหน้าที่ ป.ป.ท.(ข)ตำแหน่งประเภทวิชาการในสายงานอื่นซึ่งดำรงตำแหน่งระดับชำนาญการขึ้นไปและเคยได้รับแต่งตั้งเป็นเจ้าหน้าที่ ป.ป.ท.และมีประสบการณ์ในการไต่สวนและวินิจฉัยคดี หรือการให้ความเห็นทางกฎหมายตามมาตรฐานการกำหนดตำแหน่งโดยได้รับการรับรองจากผู้บังคับบัญชาที่ควบคุมดูแลการปฏิบัติงานในระดับไม่ต่ำกว่าผู้อำนวยการกองและเป็นผู้มีสิทธิเข้ารับการพิจารณาแต่งตั้งให้ดำรงตำแหน่ง พนักงาน ป.ป.ท. ได้(๒)ผ่านการพัฒนาศักยภาพบุคคลในการปฏิบัติงาน โดยการอบรมหลักสูตรวิชาชีพ พนักงานป.ป.ท. ชั้นที่ ๑ หรือหลักสูตรอื่นที่เทียบเท่าและมีระยะเวลาการอบรมไม่น้อยกว่า ๑เดือน ซึ่งคณะกรรมการกำหนดหรือรับรอง(๓)เป็นผู้ผ่านการทดลองการปฏิบัติหน้าที่พนักงาน ป.ป.ท. ชั้นที่ ๑ ก่อนแต่งตั้ง เป็นระยะเวลาไม่น้อยกว่าหกเดือนตามหลักเกณฑ์และวิธีการที่คณะอนุกรรมการซึ่งคณะกรรมการเป็นผู้แต่งตั้งกำหนดข้อ๑๑ พนักงาน ป.ป.ท. ชั้นที่ ๒ที่จะมีสิทธิได้รับเงินเพิ่ม ต้องมีคุณสมบัติดังนี้(๑)เป็นข้าราชการในสำนักงาน ซึ่งเป็นผู้ที่มีความรู้และประสบการณ์ในการไต่สวนและวินิจฉัยคดีหรือการให้ความเห็นทางกฎหมายตามบัญชีมาตรฐานการกำหนดตำแหน่งประกอบด้วย สายงานดังนี้(ก)ตำแหน่งประเภทวิชาการ สายงานสืบสวนสอบสวน และสายงานนิติการซึ่งดำรงตำแหน่งระดับชำนาญการพิเศษขึ้นไป และเคยได้รับแต่งตั้งเป็นพนักงาน ป.ป.ท.ชั้นที่ ๑(ข)ตำแหน่งประเภทวิชาการในสายงานอื่น ซึ่งดำรงตำแหน่งระดับชำนาญการพิเศษขึ้นไปและเคยได้รับแต่งตั้งเป็นพนักงานป.ป.ท. ชั้นที่ ๑และมีประสบการณ์ในการไต่สวนและวินิจฉัยคดีหรือการให้ความเห็นทางกฎหมายตามมาตรฐานการกำหนดตำแหน่งโดยได้รับการรับรองจากผู้บังคับบัญชาที่ควบคุมดูแลการปฏิบัติงานในระดับไม่ต่ำกว่าผู้อำนวยการกองและเป็นผู้มีสิทธิเข้ารับการพิจารณาแต่งตั้งให้ดำรงตำแหน่งพนักงาน ป.ป.ท. ชั้นที่๒ ได้(๒)ผ่านการพัฒนาศักยภาพบุคคลในการปฏิบัติงาน โดยการอบรมหลักสูตรวิชาชีพพนักงาน ป.ป.ท.ชั้นที่ ๒ หรือหลักสูตรอื่นที่เทียบเท่าและมีระยะเวลาการอบรมไม่น้อยกว่า ๑ เดือนซึ่งคณะกรรมการกำหนดหรือรับรอง(๓)เป็นผู้ผ่านการทดลองการปฏิบัติหน้าที่พนักงาน ป.ป.ท. ชั้นที่ ๒ ก่อนแต่งตั้งเป็นระยะเวลาไม่น้อยกว่าหกเดือนตามหลักเกณฑ์และวิธีการที่คณะอนุกรรมการซึ่งคณะกรรมการเป็นผู้แต่งตั้งกำหนดข้อ๑๒ พนักงาน ป.ป.ท. ชั้นที่ ๓ที่จะมีสิทธิได้รับเงินเพิ่มต้องมีคุณสมบัติ ดังนี้(๑)[๓]ผู้ดำรงตำแหน่งเลขาธิการ รองเลขาธิการผู้ช่วยเลขาธิการคณะกรรมการป้องกันและปราบปรามการทุจริตในภาครัฐและตำแหน่งประเภทอำนวยการระดับสูง เป็นพนักงาน ป.ป.ท. ชั้นที่ ๓ โดยตำแหน่ง(๒)เป็นข้าราชการในสำนักงาน ซึ่งเป็นผู้ที่มีความรู้และประสบการณ์ในการไต่สวนและวินิจฉัยคดีหรือการให้ความเห็นทางกฎหมายตามบัญชีมาตรฐานการกำหนดตำแหน่งประกอบด้วย สายงานดังนี้(ก)ตำแหน่งประเภทวิชาการ สายงานสืบสวนสอบสวน และสายงานนิติการ ซึ่งดำรงตำแหน่งตั้งแต่ระดับเชี่ยวชาญขึ้นไปและเคยได้รับแต่งตั้งเป็นพนักงาน ป.ป.ท. ชั้นที่ ๒(ข)ตำแหน่งประเภทวิชาการในสายงานอื่นซึ่งดำรงตำแหน่งระดับเชี่ยวชาญขึ้นไปและเคยได้รับแต่งตั้งเป็นพนักงาน ป.ป.ท. ชั้นที่ ๒และมีประสบการณ์ในการไต่สวนและวินิจฉัยคดี หรือการให้ความเห็นทางกฎหมายตามมาตรฐานการกำหนดตำแหน่งโดยได้รับการรับรองจากเลขาธิการและเป็นผู้มีสิทธิเข้ารับการพิจารณาแต่งตั้งให้ดำรงตำแหน่งพนักงานป.ป.ท. ชั้นที่ ๓ ได้(๓)ผ่านการพัฒนาศักยภาพบุคคลในการปฏิบัติงาน โดยการอบรมหลักสูตรวิชาชีพ พนักงานป.ป.ท. ชั้นที่ ๓ หรือหลักสูตรอื่นที่เทียบเท่าและมีระยะเวลาการอบรมไม่น้อยกว่า ๑เดือน ซึ่งคณะกรรมการกำหนดหรือรับรอง เว้นแต่ ผู้ซึ่งเป็นพนักงาน ป.ป.ท. ชั้นที่ ๓โดยตำแหน่งตาม (๑)(๔)เป็นผู้ผ่านการทดลองการปฏิบัติหน้าที่พนักงาน ป.ป.ท. ชั้นที่ ๓ ก่อนแต่งตั้งเป็นระยะเวลาไม่น้อยกว่าหกเดือน ตามหลักเกณฑ์และวิธีการที่คณะอนุกรรมการซึ่งคณะกรรมการเป็นผู้แต่งตั้งกำหนดเว้นแต่ ผู้ซึ่งเป็นพนักงาน ป.ป.ท. ชั้นที่ ๓ โดยตำแหน่งตาม (๑)ข้อ๑๓ ให้พนักงาน ป.ป.ท.มีสิทธิได้รับเงินเพิ่มในอัตราดังนี้-พนักงาน ป.ป.ท. ชั้นที่ ๓ เดือนละ ๓๒,๐๐๐ บาท-พนักงาน ป.ป.ท. ชั้นที่ ๒ เดือนละ ๒๘,๐๐๐ บาท-พนักงาน ป.ป.ท. ชั้นที่ ๑ เดือนละ ๒๐,๐๐๐ บาทข้อ๑๔ การจ่ายเงินเพิ่มแก่พนักงานป.ป.ท. หรือเจ้าหน้าที่ ป.ป.ท. ตามระเบียบนี้ให้จ่ายได้ตั้งแต่วันที่คณะกรรมการมีมติแต่งตั้งและได้เข้าปฏิบัติหน้าที่หลักของตำแหน่งแต่ทั้งนี้ ต้องไม่ก่อนวันที่มีคุณสมบัติครบถ้วนที่จะมีสิทธิได้รับเงินเพิ่มและไม่ก่อนวันที่ระเบียบนี้มีผลใช้บังคับกรณีที่มีการเลื่อนชั้นหรือระดับของตำแหน่งให้จ่ายเงินเพิ่มในชั้นหรือระดับตำแหน่งที่เลื่อนตั้งแต่วันที่คำสั่งเลื่อนชั้นหรือระดับของตำแหน่งมีผลบังคับทั้งนี้ ตามที่ระบุในคำสั่งของผู้มีอำนาจบรรจุแต่งตั้งกรณีเจ้าหน้าที่ป.ป.ท. ซึ่งอยู่ระหว่างการทดลองปฏิบัติหน้าที่ก่อนการแต่งตั้งเป็น พนักงาน ป.ป.ท.ชั้นที่ ๑ หรือกรณีพนักงาน ป.ป.ท.ซึ่งอยู่ระหว่างการทดลองปฏิบัติหน้าที่ก่อนการแต่งตั้งเป็นพนักงาน ป.ป.ท. ชั้นที่สูงขึ้นให้ได้รับเงินเพิ่มในตำแหน่งหรือชั้นเดิมจนกว่าจะได้รับแต่งตั้งให้ดำรงตำแหน่งหรือชั้นใหม่ข้อ๑๕หลักเกณฑ์และวิธีการคัดเลือกและการเลื่อนชั้นหรือระดับตำแหน่งของพนักงานป.ป.ท. และเจ้าหน้าที่ ป.ป.ท. ให้เป็นไปตามหลักเกณฑ์และวิธีการที่คณะอนุกรรมการกำหนดข้อ๑๖ กรณีที่พนักงาน ป.ป.ท.หรือเจ้าหน้าที่ ป.ป.ท. ผู้ใดปฏิบัติหน้าที่ในเดือนใดไม่เต็มเดือนให้จ่ายเงินเพิ่มตามส่วนของจำนวนวันที่ได้ดำรงตำแหน่งและปฏิบัติหน้าที่หลักของตำแหน่งถ้าเดือนใดไม่ได้ปฏิบัติหน้าที่หลักของตำแหน่งไม่มีสิทธิได้รับเงินเพิ่มในเดือนนั้น เว้นแต่กรณีดังต่อไปนี้(๑)กรณีที่ได้รับคำสั่งให้ไปปฏิบัติหน้าที่อื่นซึ่งไม่มีสิทธิได้รับเงินเพิ่มตามระเบียบนี้และไม่ได้ปฏิบัติหน้าที่หลักของตำแหน่งให้งดจ่ายเงินเพิ่มในระหว่างวันที่มิได้ปฏิบัติหน้าที่หลักดังกล่าว(๒)กรณีเจ็บป่วยอันเนื่องมาจากการปฏิบัติหน้าที่ราชการจนเป็นเหตุให้ไม่สามารถปฏิบัติราชการได้และอยู่ระหว่างได้รับอนุญาตให้ลาเพื่อรักษาตัวให้มีสิทธิได้รับเงินเพิ่มตามระเบียบนี้ในช่วงเวลาที่ได้รับอนุญาตให้ลาเพื่อรักษาตัวดังกล่าว ทั้งนี้ ไม่เกิน ๑๘๐ วัน(๓)กรณีถูกสั่งพักราชการ หรือให้ออกจากราชการไว้ก่อนให้งดจ่ายเงินเพิ่มนับแต่วันที่ถูกสั่งพักราชการ หรือให้ออกจากราชการไว้ก่อนหากต่อมาได้รับอนุญาตให้กลับเข้าปฏิบัติหน้าที่ หรือกลับเข้ารับราชการให้จ่ายเงินเพิ่มตามส่วนเช่นเดียวกับการได้รับเงินเดือนในช่วงเวลาดังกล่าว(๔)การได้รับเงินเพิ่มระหว่างลา(ก)ผู้ได้รับอนุญาตให้ลาป่วย ให้ได้รับเงินเพิ่มระหว่างลาในปีงบประมาณหนึ่ง ไม่เกิน๖๐ วันทำการ(ข)ผู้ได้รับอนุญาตให้ลาคลอดบุตร ให้ได้รับเงินเพิ่มระหว่างลาไม่เกิน ๙๐ วัน(ค)ผู้ได้รับอนุญาตให้ลาไปช่วยเหลือภริยาที่คลอดบุตร ให้ได้รับเงินเพิ่มระหว่างลาเฉพาะวันลาที่มีสิทธิได้รับเงินเดือนระหว่างลาตามกฎหมาย(ง)ผู้ได้รับอนุญาตให้ลากิจส่วนตัวให้ได้รับเงินเพิ่มระหว่างลาในปีงบประมาณหนึ่งไม่เกิน ๔๕ วันทำการ(จ)ผู้ได้รับอนุญาตให้ลาพักผ่อนประจำปี ให้ได้รับเงินเพิ่มระหว่างลาไม่เกินระยะเวลาที่ผู้นั้นมีสิทธิลาพักผ่อนประจำปีตามที่กำหนดไว้ในระเบียบว่าด้วยการลาของข้าราชการ(ฉ)ผู้ได้รับอนุญาตให้ลาอุปสมบทในพระพุทธศาสนาหรือลาไปประกอบพิธีฮัจญ์ ณ เมืองเมกกะประเทศซาอุดิอาระเบียและตั้งแต่เริ่มรับราชการยังไม่เคยอุปสมบทในพระพุทธศาสนาหรือยังไม่เคยประกอบพิธีฮัจญ์ณ เมืองเมกกะ ประเทศซาอุดิอาระเบีย ให้ได้รับเงินเพิ่มระหว่างลาได้ไม่เกิน ๖๐ วัน(ช)ผู้ลาไปรับการตรวจเลือกหรือเข้ารับการเตรียมพลให้ได้รับเงินเพิ่มระหว่างลาได้ไม่เกิน ๖๐ วัน แต่ถ้าพ้นระยะเวลาดังกล่าวแล้วผู้นั้นไปรายงานตัวเพื่อเข้าปฏิบัติหน้าที่หลักของตำแหน่งที่ได้รับแต่งตั้งภายใน ๗วัน ให้ได้รับเงินเพิ่มในช่วงระยะเวลาดังกล่าวด้วย(ซ)ผู้ได้รับอนุญาตลาไปศึกษา ฝึกอบรม ดูงาน หรือปฏิบัติการวิจัยให้ได้รับเงินเพิ่มระหว่างลาได้ไม่เกิน ๖๐ วัน(ฌ)ผู้ได้รับอนุญาตให้ลาอุปสมบทในพระพุทธศาสนาตามที่คณะรัฐมนตรีมีมติเป็นกรณีพิเศษโดยไม่ถือเป็นวันลาของข้าราชการให้ได้รับเงินเพิ่มระหว่างเวลาดังกล่าวได้ไม่เกิน ๖๐ วัน(ญ)ผู้ได้รับอนุญาตให้ลาไปฟื้นฟูสมรรถภาพด้านอาชีพให้ได้รับเงินเพิ่มระหว่างลาเฉพาะวันลาที่มีสิทธิได้รับเงินเดือนระหว่างลาตามกฎหมายข้อ๑๗ให้มีคณะอนุกรรมการทำหน้าที่กำกับดูแลและติดตามประเมินผลการปฏิบัติงานประจำปีงบประมาณของพนักงานป.ป.ท. และเจ้าหน้าที่ ป.ป.ท.ทั้งนี้ ตามหลักเกณฑ์และวิธีการที่คณะอนุกรรมการซึ่งคณะกรรมการเป็นผู้แต่งตั้งกำหนดการประเมินผลการปฏิบัติงานของพนักงานป.ป.ท. และเจ้าหน้าที่ ป.ป.ท. ให้ประเมินอย่างน้อยปีละ ๑ ครั้งผู้ไม่ผ่านการประเมินผลการปฏิบัติงานให้งดจ่ายเงินเพิ่มในเดือนถัดไปจนกว่าผู้นั้นจะผ่านการประเมินผลการปฏิบัติงานข้อ๑๘ พนักงาน ป.ป.ท. หรือเจ้าหน้าที่ป.ป.ท. ผู้ใดฝ่าฝืนหรือไม่ปฏิบัติตามประมวลจริยธรรมพนักงาน ป.ป.ท. และเจ้าหน้าที่ป.ป.ท. ให้คณะกรรมการมอบหมายเลขาธิการเป็นผู้พิจารณาสั่งงดจ่ายเงินเพิ่มตามควรแก่กรณี เป็นเวลาไม่เกินสามเดือนนับแต่วันที่มีคำสั่งการงดจ่ายเงินเพิ่มสำหรับตำแหน่งเลขาธิการให้ประธานกรรมการ ป.ป.ท. เป็นผู้มีอำนาจสั่งโดยความเห็นชอบของคณะกรรมการข้อ๑๙[๔] พนักงาน ป.ป.ท. หรือเจ้าหน้าที่ ป.ป.ท.ผู้ใดถูกสั่งลงโทษภาคทัณฑ์ให้งดจ่ายเงินเพิ่มเป็นเวลาหนึ่งเดือนนับแต่วันที่มีคำสั่งให้ลงโทษพนักงานป.ป.ท. หรือเจ้าหน้าที่ ป.ป.ท.ผู้ใดถูกสั่งลงโทษตัดเงินเดือนหรือลดเงินเดือนให้งดจ่ายเงินเพิ่มเป็นเวลาสามเดือนนับแต่วันที่ถูกสั่งลงโทษพนักงานป.ป.ท. หรือเจ้าหน้าที่ ป.ป.ท. ผู้ใดถูกสั่งพักราชการหรือถูกสั่งให้ออกจากราชการไว้ก่อนและผู้ที่อยู่ระหว่างการอุทธรณ์คำสั่งลงโทษทางวินัยอย่างร้ายแรงให้งดจ่ายเงินเพิ่มไว้จนกว่าพนักงาน ป.ป.ท. หรือเจ้าหน้าที่ ป.ป.ท.ผู้นั้นจะได้กลับปฏิบัติราชการปกติข้อ๒๐ การจ่ายเงินเพิ่มกรณีพ้นจากการเป็นพนักงานป.ป.ท. หรือเจ้าหน้าที่ ป.ป.ท. ให้จ่ายได้ถึงวันก่อนวันที่มีคำสั่งให้บุคคลนั้นพ้นจากการเป็นพนักงาน ป.ป.ท. หรือเจ้าหน้าที่ป.ป.ท.กรณีพนักงานป.ป.ท. หรือเจ้าหน้าที่ ป.ป.ท. ถึงแก่ความตายให้จ่ายเงินเพิ่มได้ถึงวันที่บุคคลนั้นถึงแก่ความตายข้อ๒๑ การจ่ายเงินเพิ่มให้จ่ายเป็นรายเดือนในลักษณะจ่ายควบกับเงินเดือนและห้ามไม่ให้นำเงินเพิ่มไปรวมกับเงินเดือนเพื่อคำนวณบำเหน็จบำนาญกรณีที่พนักงานป.ป.ท. และเจ้าหน้าที่ ป.ป.ท.มีสิทธิได้รับเงินเพิ่มสำหรับตำแหน่งที่มีเหตุพิเศษหลายตำแหน่งให้เลือกรับเงินเพิ่มสำหรับตำแหน่งที่มีเหตุพิเศษได้เพียงตำแหน่งเดียวข้อ๒๒ พนักงาน ป.ป.ท.ซึ่งมีสิทธิได้รับเงินเพิ่มตามระเบียบคณะกรรมการป้องกันและปราบปรามการทุจริตในภาครัฐว่าด้วยเงินเพิ่มสำหรับตำแหน่งพนักงานป.ป.ท. และเจ้าหน้าที่ ป.ป.ท. พ.ศ. ๒๕๕๕ และปฏิบัติหน้าที่ต่อเนื่องจนถึงวันที่ระเบียบนี้มีผลใช้บังคับแต่ยังมีคุณสมบัติไม่ครบถ้วนที่จะมีสิทธิได้รับเงินเพิ่มสำหรับตำแหน่งพนักงานป.ป.ท. ในชั้นที่ตนดำรงอยู่ ให้มีสิทธิได้รับเงินเพิ่มตามข้อ ๗ของระเบียบนี้โดยอนุโลม จนกว่าจะมีคุณสมบัติครบถ้วนที่จะมีสิทธิได้รับเงินเพิ่มสำหรับตำแหน่งพนักงานป.ป.ท. ในชั้นซึ่งตนดำรงอยู่ตามระเบียบนี้เจ้าหน้าที่ป.ป.ท.ซึ่งมีสิทธิได้รับเงินเพิ่มตามระเบียบคณะกรรมการป้องกันและปราบปรามการทุจริตในภาครัฐว่าด้วยเงินเพิ่มสำหรับตำแหน่งพนักงานป.ป.ท. และเจ้าหน้าที่ ป.ป.ท. พ.ศ. ๒๕๕๕ และปฏิบัติหน้าที่ต่อเนื่องจนถึงวันที่ระเบียบนี้มีผลใช้บังคับให้มีสิทธิได้รับเงินเพิ่มสำหรับเจ้าหน้าที่ ป.ป.ท.ในตำแหน่งและระดับซึ่งตนดำรงอยู่ตามระเบียบนี้โดยให้ถือว่าเป็นผู้มีคุณสมบัติที่จะมีสิทธิได้รับเงินเพิ่มตามข้อ ๖ของระเบียบนี้แล้วข้อ๒๓ ให้ประธานกรรมการ ป.ป.ท.รักษาการตามระเบียบนี้และให้มีอำนาจตีความหรือวินิจฉัยปัญหาเกี่ยวกับการปฏิบัติตามระเบียบนี้ประกาศณ วันที่ ๑๘ มีนาคม พ.ศ. ๒๕๕๙กิตติ ลิ้มชัยกิจประธานกรรมการป้องกันและปราบปรามการทุจริตในภาครัฐ ระเบียบคณะกรรมการป้องกันและปราบปรามการทุจริตในภาครัฐว่าด้วยเงินเพิ่มสำหรับตำแหน่งพนักงานป.ป.ท. และเจ้าหน้าที่ ป.ป.ท. (ฉบับที่ ๒) พ.ศ. ๒๕๖๑ข้อ ๒[๕]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปพรวิภา/จัดทำ๒๐มีนาคม ๒๕๖๑นุสรา/ตรวจ๒๑มีนาคม ๒๕๖๑[๑]ราชกิจจานุเบกษา เล่ม ๑๓๓/ตอนพิเศษ ๖๖ ง/หน้า ๑/๑๘ มีนาคม ๒๕๕๙[๒] ข้อ๙/๑เพิ่มโดยระเบียบคณะกรรมการป้องกันและปราบปรามการทุจริตในภาครัฐว่าด้วยเงินเพิ่มสำหรับตำแหน่งพนักงานป.ป.ท. และเจ้าหน้าที่ ป.ป.ท. (ฉบับที่ ๒) พ.ศ. ๒๕๖๑[๓] ข้อ ๑๒(๑) แก้ไขเพิ่มเติมโดยระเบียบคณะกรรมการป้องกันและปราบปรามการทุจริตในภาครัฐว่าด้วยเงินเพิ่มสำหรับตำแหน่งพนักงานป.ป.ท. และเจ้าหน้าที่ ป.ป.ท. (ฉบับที่ ๒) พ.ศ. ๒๕๖๑[๔] ข้อ ๑๙แก้ไขเพิ่มเติมโดยระเบียบคณะกรรมการป้องกันและปราบปรามการทุจริตในภาครัฐว่าด้วยเงินเพิ่มสำหรับตำแหน่งพนักงานป.ป.ท. และเจ้าหน้าที่ ป.ป.ท. (ฉบับที่ ๒) พ.ศ. ๒๕๖๑[๕] ราชกิจจานุเบกษาเล่ม ๑๓๕/ตอนพิเศษ ๕๑ ง/หน้า ๕/๗ มีนาคม ๒๕๖๑